  Виталий Пронин Таяз арняе Ижын Горд арня мынэ. Туннэ, 13-тӥ куарусёнэ, 14.30 – 17.00 часэ Ижкартӥ ветлоз «Горд» трамвай. Маршрутэз: Промышленная ур. - Ворошилов ур. - Центр - Металлург - Буммаш. Трамвай дугдылонниосын егитъёс флаеръёс сётъялозы, Гордъёслэн фестивалязы ӧтьыса. 15-тӥ куарусёнэ юмшан ортчоз кык интыын — Шор площадьын но Космонавтъёслэн парказы.Арнянуналэ Ижын ӵукнаысен ӝытозь пӧртэм «кельыт» ужрадъёс  мынозы. Дэмласьком одно ик ветлыны «Ударник» кинотеатр вӧзы. «Шунды» огазеяськонысь егитъёс татын эктозы-кырӟалозы но «Луд кечпи гебыр-гебыр» тэтчаса шудон ортчытозы.Шор площадьын 16.00– 17.00 часын «Тыпыртон vs. Reel» удмурт но ирланд эктонъя ӵошатсконэз радъялоз «Юмшан57» промо-группа. Теги: Юмшан57 Гордъёслэнфестивальзы Ижкар  